Pleg-mor Thailand
Pleg-mor Thailand, anvet gwechall pleg-mor Siam (อ่าวไทย Ao Thai e taieg ; Teluk Siam en indonezeg ; ឈូងសមុទ្រសៀម, Chhoung Samut Siem e kmereg), zo ur pleg-mor eus Azia. En em astenn a ra war ur gorread 320 000 km².

En-dro dezhañ emañ Malaysia, Thailand, Kambodja ha Vietnam. E goueled ar pleg-mor, en norzh, emañ bae Bangkok. Er su eo bevennet gant ul linenn a dap eus beg su Vietnam (Mũi Cà Mau) betek aber ar stêr Kelantan e-kichen kêr Kota Bharu e Malaysia. Er gevred emañ Mor Su Sina.

N'eo ket gwall zon ar mor ennañ, pa dap 80 metr donder d'ar muiañ. E dibenn oadvezh diwezhañ ar skorn e oa douaroù eno ha ne oant ket beuzet.

Koural zo, ha meur a enezenn, ma teu kalzik a douristed da splujañ en dour tomm. 

Meurvor Habask